CELEX: 22005D0757
Language: mt
Date: 2005-10-24 00:00:00
Title: Rakkomandazzjoni tal-kunsill ta' Assoċjazzjoni UE/Marokk Nru 1/2005 ta' l- 24 ta’ Ottubru 2005 dwar l-implimentazzjoni tal-Pjan ta’ Azzjoni UE/Marokk

27.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               52
            
         RAKKOMANDAZZJONI tal-kunsill ta' Assoċjazzjoni UE/Marokk Nru 1/2005
   ta' l-24 ta’ Ottubru 2005
   dwar l-implimentazzjoni tal-Pjan ta’ Azzjoni UE/Marokk
   (2005/757/KE)
   IL-KUNSILL TA' ASSOĊJAZZJONI UE/MAROKK,
   Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra, u partikolarment l-Artikolu 80 tiegħu;
   Billi:
   
               (1)
            
            
               L-Artikolu 80 tal-Ftehim Ewro-Mediterranju jagħti s-setgħa lill-Kunsill ta' Assoċjazzjoni li jagħmel rakkomandazzjonijiet li jqis xierqa, bl-iskop li jintlaħqu l-għanijiet tal-Ftehim.
            
         
               (2)
            
            
               Skond l-Artikolu 90 tal-Ftehim Ewro-Mediterranju, il-Partijiet għandhom jieħdu l-miżuri ġenerali jew speċifiċi kollha meħtieġa sabiex iwettqu l-obbligazzjonijiet tagħhom skond il-Ftehim attwali u għandhom jaraw li jintlaħqu l-għanijiet stipulati fil-Ftehim.
            
         
               (3)
            
            
               Il-Partijiet tal-Ftehim Ewro-Mediterranju ftiehmu dwar it-test tal-Pjan ta’ Azzjoni UE/Marokk.
            
         
               (4)
            
            
               Il-Pjan ta’ Azzjoni UE/Marokk għandu jgħin fl-implimentazzjoni tal-Ftehim Ewro-Mediterranju permezz ta’ l-elaborazzjoni u ta’ l-adozzjoni bejn il-Partijiet ta’ miżuri konkreti li jservu ta’ gwida prattika għal din l-implimentazzjoni.
            
         
               (5)
            
            
               Il-Pjan ta’ Azzjoni għandu l-għan doppju li jistipula miżuri konkreti għat-twettiq, mill-partijiet, ta’ l-obbligazzjonijiet stipulati fil-Ftehim Ewro-Mediterranju u li jipprovdi qafas iktar wiesgħa għat-tisħiħ tar-relazzjonijiet bejn l-UE u l-Marokk, bil-għan li jkun hemm ammont sinifikanti ta’ integrazzjoni ekonomika u approfondiment tal-koperazzjoni politika, skond l-għanijiet ġenerali tal-Ftehim Ewro-Mediterranju,
            
         ADOTTA R-RAKKOMANDAZZJONI LI ĠEJJA:
   Artikolu uniku
   Il-Kunsill ta’ Assoċjazzjoni jirrakkomanda li l-Partijiet jimplimentaw il-Pjan ta’ Azzjoni UE/Marokk (1), sakemm din l-implimentazzjoni jkollha l-iskop li jintlaħqu l-għanijiet tal-Ftehim Ewro-Mediterranju.
   
      Magħmula fi Brussell, l-24 ta’ Ottubru 2005.
      
         
            Għall-Kunsill ta' Assoċjazzjoni
         
         
            Il-President
         
         M. BENAÏSSA
      
   
   
      (1)  http://register.consilium.eu.int